Zadeva C‑65/14

Charlotte Rosselle

proti

Institut national d’assurance maladie-invalidité (INAMI)

in

Union nationale des mutualités libres (UNM)

(Predlog za sprejetje predhodne odločbe, ki ga je vložilo tribunal du travail de Nivelles)

„Predhodno odločanje — Socialna politika — Direktiva 92/85/EGS — Ukrepi za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo — Člen 11, točki 2 in 4 — Javna uslužbenka, ki ji je bilo odobreno mirovanje pravic in obveznosti iz delovnega razmerja iz osebnih razlogov, da bi opravljala zaposlitev kot zaposlena oseba — Zavrnitev odobritve porodniškega nadomestila tej javni uslužbenki z obrazložitvijo, da kot zaposlena oseba ni dopolnila minimalnega prispevnega obdobja za upravičenost do določenih socialnih prejemkov“

Povzetek – Sodba Sodišča (četrti senat) z dne 21. maja 2015

Socialna politika — Zaščita varnosti in zdravja delavcev — Noseče delavke in delavke, ki so pred kratkim rodile ali dojijo — Direktiva 92/85 — Pravice, povezane s pogodbo o zaposlitvi — Ohranitev plačila ali ustreznega nadomestila — Zahteva — Nacionalna ureditev, ki v okviru opravljanja zaposlitve kot zaposlena oseba določa dopolnitev minimalnega prispevnega obdobja, da bi bila ta upravičena do porodniškega nadomestila — Zavrnitev odobritve navedenega nadomestila javni uslužbenki, ki ji je bilo odobreno mirovanje pravic in obveznosti iz delovnega razmerja, da bi opravljala delo kot zaposlena oseba, vendar v okviru opravljanja tega dela ni dopolnila določenega minimalnega prispevnega obdobja, čeprav je neposredno pred predvidenim datumom poroda delala več kot dvanajst mesecev — Nedopustnost (člen 118 A EGS, člen 153 PDEU; Direktiva Sveta 92/85, sedemnajsta uvodna izjava in člena 8 in 11, točki 2(b) in 4, drugi pododstavek) Pravo Evropske unije — Razlaga — Metode — Jezikovna, sistematična in teleološka razlaga

Člen 11, točka 4, drugi pododstavek, Direktive Sveta 92/85 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391) je treba razlagati tako, da nasprotuje temu, da država članica delavki zavrne odobritev porodniškega nadomestila z obrazložitvijo, da kot javna uslužbenka, ki ji je bilo odobreno mirovanje pravic in obveznosti iz delovnega razmerja iz osebnih razlogov, da bi opravljala delo kot zaposlena oseba, v okviru opravljanja tega dela ni dopolnila minimalnega prispevnega obdobja, ki ga nacionalno pravo določa za upravičenost do navedenega nadomestila, čeprav je neposredno pred predvidenim datumom poroda delala več kot dvanajst mesecev. Cilj Direktive 92/85, ki je bila sprejeta na podlagi člena 118A Pogodbe EGS, ki mu ustreza člen 153 PDEU, je namreč spodbujanje izboljšave na področju varnosti in zdravja pri delu nosečih delavk in delavk, ki so pred kratkim rodile ali ki dojijo. V teh okoliščinah in kot je razvidno iz sedemnajste uvodne izjave Direktive 92/85 je zakonodajalec Unije, da bi se izognil tveganju, da določbe v zvezi s porodniškim dopustom ne bi imele polnega učinka, če jih ne bi spremljalo ohranjanje pravic, povezanih s pogodbo o zaposlitvi, v členu 11, točka 2(b) Direktive 92/85 določil, da je treba v primeru porodniškega dopusta iz člena 8 navedene direktive zagotoviti ohranjanje plačila in/ali ustreznega nadomestila za delavke, za katere se ta direktiva uporablja. Uporaba novega minimalnega prispevnega obdobja pri vsaki spremembi statusa ali dela, bi ogrozila minimalno varstvo, določeno v členu 11, točka 2, Direktive 92/85, kadar zadevna delavka ne bi dopolnila minimalnega prispevnega obdobja šestih mesecev v okviru svoje nove zaposlitve, čeprav je dopolnila obdobja zaposlitve, ki presegajo 12 mesecev neposredno pred predvidenim datumom poroda. V zvezi s tem ni niti v členu 11, točka 4, drugi pododstavek, Direktive 92/85, niti v nobenem drugem členu te direktive določen pogoj glede narave teh obdobij zaposlitve. V teh okoliščinah obdobja prejšnje zaposlitve iz tega člena ni mogoče omejiti na le dotedanjo zaposlitev pred predvidenim datumom poroda. Ta obdobja zaposlitve je treba razumeti tako, da vključujejo različne zaporedne zaposlitve, ki jih je imela zadevna delavka pred tem datumom, vključno z različnimi delodajalci in različnimi statusi. (Glej točke 40, 41, od 44 do46, 49, 51 in izrek.) Glej besedilo odločbe. (Glej točko 43.)

Zadeva C‑65/14

Charlotte Rosselle

proti

Institut national d’assurance maladie-invalidité (INAMI)

in

Union nationale des mutualités libres (UNM)

(Predlog za sprejetje predhodne odločbe, ki ga je vložilo tribunal du travail de Nivelles)

„Predhodno odločanje — Socialna politika — Direktiva 92/85/EGS — Ukrepi za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo — Člen 11, točki 2 in 4 — Javna uslužbenka, ki ji je bilo odobreno mirovanje pravic in obveznosti iz delovnega razmerja iz osebnih razlogov, da bi opravljala zaposlitev kot zaposlena oseba — Zavrnitev odobritve porodniškega nadomestila tej javni uslužbenki z obrazložitvijo, da kot zaposlena oseba ni dopolnila minimalnega prispevnega obdobja za upravičenost do določenih socialnih prejemkov“

Povzetek – Sodba Sodišča (četrti senat) z dne 21. maja 2015

Socialna politika – Zaščita varnosti in zdravja delavcev – Noseče delavke in delavke, ki so pred kratkim rodile ali dojijo – Direktiva 92/85 – Pravice, povezane s pogodbo o zaposlitvi – Ohranitev plačila ali ustreznega nadomestila – Zahteva – Nacionalna ureditev, ki v okviru opravljanja zaposlitve kot zaposlena oseba določa dopolnitev minimalnega prispevnega obdobja, da bi bila ta upravičena do porodniškega nadomestila – Zavrnitev odobritve navedenega nadomestila javni uslužbenki, ki ji je bilo odobreno mirovanje pravic in obveznosti iz delovnega razmerja, da bi opravljala delo kot zaposlena oseba, vendar v okviru opravljanja tega dela ni dopolnila določenega minimalnega prispevnega obdobja, čeprav je neposredno pred predvidenim datumom poroda delala več kot dvanajst mesecev – Nedopustnost (člen 118 A EGS, člen 153 PDEU; Direktiva Sveta 92/85, sedemnajsta uvodna izjava in člena 8 in 11, točki 2(b) in 4, drugi pododstavek) Pravo Evropske unije – Razlaga – Metode – Jezikovna, sistematična in teleološka razlaga